حسن الالوباطلی

حسن الالوباطلی یا الالوباطلی حسن (1428ء - 29 مئی 1453ء) سلطنت عثمانیہ کے سلطان محمد دوئم کی خدمت میں ایک تیموری سپاہی تھے جو فتح قسطنطنیہ کے وقت شہید ہو گئے تھے۔The Companion Guide to Istanbul: And Around the Marmara By John Freely, Susan Glyn, pg. 356 

 ابتدائی زندگی 
الالوباطلی حسن صوبہ بورصہ کے ایک چھوٹے سے گاؤں الوابات (کراجابے کے قریب) میں پیدا ہوئے تھے۔

 فتح قسطنطنیہ 
فتح قسطنطنیہ کے وقت حسن کی عمر  25 سال تھی اور وہ، 6 اپریل 1453ء سے  29 مئی 1453ء تک، قسطنطنیہ کے محاصرے میں موجود تھے۔ ترکوں نے اس سے قبل متعدد بار رومی سلطنت کے عظیم الشان شہر اور آخری مضبوط گڑھ قسطنطنیہ پر قبضہ کرنے کی کوشش کی تھی لیکن کامیابی نہیں ملی۔ سلطان محمد فاتح کی کمان میں، جو اس وقت اپنے بیسویں سال کے اوائل میں تھے، قسطنطنیہ کے طرف بڑھے۔ توپوں کے ذریعہ کئی حملے اور شدید نقصان کے باوجود قسطنطنیہ کی عظیم دیواریں 53 دن تک قائم رہیں۔

محاصرے کے آخری دن یعنی 29 مئی کی صبح نمازِ فجر کے بعد، عثمانی فوجی بینڈ نے ایک گانا بجانا شروع کیا اور قسطنطنیہ پر دھاوا بول دیا۔ الالوباطلی قسطنطنیہ کی دیواروں پر چڑھنے والے پہلے شخص تھے اس کے بعد الالوباطلی حسن کے تیس اور دوستوں نے ساتھ دیا۔ حسن کے پاس صرف ایک عثمانی تلوار، ایک چھوٹی سی ڈھال اور عثمانی جھنڈا تھا۔ جب حسن دیوار پر چڑھے تو ان پر تیروں، پتھروں، نیزوں اور گولیوں کی بارش  شروع ہو گئی۔ وہ سب سے اوپر دیوار پر پہنچے اور جھنڈا لگایا۔ جب حسن نے جھنڈا لگایا اس وقت ان کے باقی 12 دوست ان کے پاس تھے اور اس کے بعد حسن اپنے جسم میں موجود 27 تیروں کی وجہ سے نیچے گر کر شہید ہو گئے۔ عثمانی پرچم کو دیکھ کر عثمانی فوجی متاثر ہوئے اور آخر کار عثمانیوں نے قسطنطنیہ کو فتح کیا۔

 مقبول ثقافت میں 
 ابراہیم سلوکول نے ترک فتح 1453 (2012) میں حسن کا کردار ادا کیا۔

 مزید دیکھیے 
 محمد فاتح
 فتح قسطنطنیہ

 حوالہ جات 

زمرہ:عثمانی بازنطینی جنگوں کی عثمانی شخصیات
زمرہ:فتح قسطنطنیہ
زمرہ:تیر کے زخموں سے اموات
زمرہ:قذائف ہتھیاروں سے اموات
زمرہ:عثمانی فوجی لڑائیوں میں ہلاک
زمرہ:سلطنت عثمانیہ کے ترک
زمرہ:بورصہ میں پیدا ہونے والی شخصیات
زمرہ:857ھ کی وفیات